
Parlamentul  României

Camera  Deputaţilor

Comisia pentru Industrii şi Servicii

Bucureşti 23.03.2017
                                        
Nr. 4c-3/138/2017
AVIZ

asupra proiectului de Lege pentru aprobarea Ordonanţei de urgenţă a Guvernului nr.8/2017 privind lansarea în cadrul Ministerului pentru Mediul de Afaceri, Comerţ şi Antreprenoriat a Programului de susţinere a internaţionalizării operatorilor economici români, cu finanţare de la bugetul de stat, pentru perioada 2017-2020

În conformitate cu prevederile art. 95 și 115 din Regulamentul Camerei Deputaţilor, republicat, Comisia pentru industrii şi servicii a fost sesizată spre avizare, în procedură de urgență, cu proiectul de lege pentru aprobarea Ordonanţei de urgenţă a Guvernului nr.8/2017 privind lansarea în cadrul Ministerului pentru Mediul de Afaceri, Comerţ şi Antreprenoriat a Programului de susţinere a internaţionalizării operatorilor economici români, cu finanţare de la bugetul de stat, pentru perioada 2017-2020, transmis cu adresa P.L.x. 156 din data de  13 martie 2017, care va fi transmis Comisiei pentru buget, finanțe și bănci care este sesizată în fond.

Senatul, în şedinţa din data de 6 martie 2017, a adoptat proiectul de Lege.

Consiliul Legislativ, cu adresa nr. 44/25.01.2017, a avizat favorabil proiectul de ordonanță de urgență cu  observații și propuneri.

Prin obiectul de reglementare se urmărește crearea cadrului legal privind acordarea unor măsuri de natura ajutoarelor de minimis, prin Programul de susținere a internaționalizării operatorilor economici românești, cu finanțare de la bugetul de stat, pentru perioada 2017-2020, urmând ca normele de implementare a schemelor de ajutor de minimis/ajutoare de stat să se stabilească prin hotărâre a Guvernului.

 Examinarea proiectului de Lege a avut loc în sedinţa comisiei din data de 21.03.2017.
În urma dezbaterilor, membrii comisiei au hotărât, cu unanimitate de voturi, avizarea favorabilă a proiectului de Lege în forma adoptată de Senat. 
În raport de obiectul şi conținutul său, proiectul de Lege face parte din categoria legilor ordinare.

În conformitate cu prevederile art. 75 alineatele (1) şi (3) din Constituţia României, republicată, camera decizională, pentru acest proiect de Lege, este Camera Deputaţilor.
VICEPREȘEDINTE,

CHIRIȚĂ DUMITRU
Consilier parlamentar Neicu Cristina

Consilier parlamentar Gondoș Viorela

